A Euronews azt írja, hogy 56 százalékot érhetett el a Fidesz az EP-választáson. A második helyen holtverseny van, 10-10 százalékon áll az MSZP és a Demokratikus Koalíció is.

Ez azt jelenti, hogy mindkét ellenzéki párt 2-2 képviselőt küldhet az Európai Parlamentbe.

A lap adatai megegyeznek a Nézőpont Intézet hétvégi közvélemény-kutatásának adataival, feltehetően azt vehették át.

A kutatóközpont azt írja, hogy a Fidesz–KDNP szerezte meg a szavazatok abszolút többségét, ezzel pedig a mandátumok kétharmadát a mai választáson. Az Európai Parlamentbe a Fidesz–KDNP, a Demokratikus Koalíció, az MSZP–Párbeszéd, a Jobbik és a Momentum küldhet képviselőt. A Fidesz–KDNP 14, a DK, az MSZP és a Jobbik 2-2-2, a Momentum pedig 1 mandátummal számolhat.

Az LMP-re és a Mi Hazánk Mozgalomra 3 százalék, a Kétfarkú Kutya Pártra 2 százalék adta a voksát.

Ennek következtében a Fidesz–KDNP szerezte meg a mandátumok kétharmadát, 14-et a mai választáson.

A kormánypártok jól mozgósítottak, ezzel jócskán javítottak a tavalyi országgyűlési választásokon és az öt évvel ezelőtti EP-választásokon elért eredményükön is.

A Nézőpont Intézet kutatása a választás hétvégéjén, de nem exit poll módszertannal, hanem telefonon készült 1000 fő megkérdezésével. A minta reprezentatív a 18 évesnél idősebb lakosságra nem, kor, régió, településtípus és iskolai végzettség szerint.